**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD - 2168/2017

**763a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona o kybernetickej bezpečnosti a o zmene a doplnení niektorých zákonov **(tlač 763)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **959** z 8. decembra2017 pridelila vládny návrh zákona o kybernetickej bezpečnosti a o zmene a doplnení niektorých zákonov **(tlač 763)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre verejnú správu a regionálny rozvoj a

Výboru Národnej rady Slovenskej republiky pre obranu a bezpečnosť ako gestorskému

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor Národnej rady Slovenskej republiky** uznesením č. **322** z 23. januára 2018 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

**Výbor Národnej rady Slovenskej republiky pre verejnú správu a regionálny rozvoj neprijal** uznesenie**,** keďže navrhnutéuznesenie **nezískalo** potrebný **súhlas požadovanej väčšiny poslancov** podľa § 52 ods. 4 rokovacieho poriadku zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov (za hlasovalo 6 poslancov, proti hlasoval 1 poslanec a hlasovania sa zdržalo 5 poslancov).

**Výbor Národnej rady Slovenskej republiky pre obranu a bezpečnosť** uznesením č. **102** z 23. januára 2018 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

1. K čl. I

V čl. I § 2 ods. 2 písm. d) sa slová „zákona, a vrátane“ nahrádzajú slovami „zákona, vrátane“ a slová „ani na platobné“ sa nahrádzajú slovami „a ani na platobné“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 2 ods. 2 písm. e) sa na konci pred čiarkou dopĺňajú slová „ako podľa tohto zákona“ .

Spresnenie ustanovenia návrhu zákona tak aby bolo zrejmé v porovnaní s čím by mali požiadavky dosiahnuť vyššiu úroveň bezpečnosti (rovnako ako v čl. I § 2 ods. 2 písm. d)).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I poznámke pod čiarou k odkazu 7 sa vypúšťajú slová „zákon č. 45/2011 Z. z. o kritickej infraštruktúre,“.

Navrhovaná úprava v uvedenej podobe jasne vymedzí pôsobnosť návrhu zákona, ktorá je v navrhovanej podobe otázna a vyvolávajúca nejasné interpretácie, čo odporuje základným podmienkam kladúcim na zákon.

Ústavnoprávny výbor Národnej rady Slovenskej republiky

**Gestorský výbor odporúča schváliť**

1. K čl. I

V čl. I § 3 písm. b) sa slová „týmito entitami“ nahrádzajú slovom „nimi“.

Ide o legislatívno-technickú úpravu, ktorá neznamená vecnú zmenu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 3 písm. d) sa slová „že informácia“ nahrádzajú slovami „že údaj alebo informácia“.

Ide o legislatívno-technickú úpravu. Dôvernosť sa vzťahuje nie len na informácie ale aj na údaje [napr. čl. I § 3 písm. g) a písm. j) prvý bod].

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 3 písm. e) sa slová „údaje a informácie sú“ nahrádzajú slovami „údaj alebo informácia je“, slovo „prístupné“ sa nahrádza slovom „prístupná“ a slová „je informácia“ sa nahrádzajú slovami „je údaj a informácia“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 3 písm. o) sa slová „ jeho následky“ nahrádzajú slovami „s obmedzením jeho následkov“.

Zosúladenie definície „riešenia kybernetického bezpečnostného incidentu“ s čl. 4 ods. 8 smernice 2016/1148.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 5 ods. 1 písm. e) sa slová „iných členských štátov“ nahrádzajú slovami „členských štátov“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 5 ods. 1 písm. i) sa za slová „ústrednými orgánmi“ vkladá čiarka a slová „inými orgánmi štátnej správy“.

Keďže NBÚ vypracúva národnú stratégiu kybernetickej bezpečnosti a podľa § 7 ods. 3 na vypracúvaní sa spolupodieľajú aj iné orgány štátnej správy, je potrebné rozšíriť predmetné ustanovenie aj o iné orgány štátnej správy.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 6 ods. 1 sa slová „plnia úlohy“ nahrádzajú slovami „plní úlohy“ a slová „ústredné orgány“ sa nahrádzajú slovami „ústredný orgán“.

Ide o legislatívno-technickú úpravu, ktorou sa precizuje navrhované ustanovenie, do formy rešpektujúcej navrhovanú legislatívnu skratku v čl. I § 4 písm. b).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 6 ods. 3 sa slová „môžu podieľať aj iné orgány verejnej moci“ nahrádzajú slovami „môže podieľať aj iný orgán štátnej správy“.

Ide o legislatívno-technickú úpravu, ktorou sa precizuje navrhované ustanovenie do formy rešpektujúcej navrhovanú legislatívnu skratku v čl. I § 4 písm. c).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 7 ods. 3 sa slová „Ústredné orgány štátnej správy a iné orgány štátnej správy“ nahrádzajú slovami „Ústredný orgán a iný orgán štátnej správy“.

Ide o legislatívno-technickú úpravu, ktorou sa precizuje navrhované ustanovenie do formy rešpektujúcej navrhovanú legislatívnu skratku navrhovanú v čl. I § 4 písm. b) a c).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 8 ods. 3 sa slová „o kybernetických bezpečnostných incidentov“ nahrádzajú slovami „o kybernetických bezpečnostných incidentoch“.

Ide o gramatickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 9 ods. 1 písm. d) sa za slová „a aplikuje bezpečnostné“ vkladá slovo „opatrenia“.

Doplnenie chýbajúceho slova.

Ústavnoprávny výbor Národnej rady Slovenskej republiky

**Gestorský výbor odporúča schváliť**

1. K čl. I

V čl. I § 12 ods. 3 sa slová „oznamovania skutočnosti nasvedčujúce spáchaniu trestného činu“ nahrádzajú slovami „oznamovania skutočnosti nasvedčujúcej tomu, že bol spáchaný trestný čin“.

Ide o legislatívno-technickú úpravu, ktorou sa navrhované ustanovenie zosúlaďuje s terminológiou používanou v právnom poriadku Slovenskej republiky (napr. § 3 ods. 2 Trestného poriadku).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 12 ods. 6 sa slová „všeobecného nariadenia o ochrane údajov“ nahrádzajú slovami „osobitného predpisu“, a v odseku 7 sa slová „informácie spracúvané“ nahrádzajú slovami „informácií spracúvaných“ a slová „všeobecného nariadenia o ochrane údajov“ sa nahrádzajú slovami „osobitného predpisu“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 12 ods. 8 sa slovo „sním“ nahrádza slovami „s ním“.

Ide o gramatickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 13 ods. 6 sa slová „§ 14 písm. a) sa nepreukazuje“ nahrádzajú slovami „podmienka podľa § 14 písm. a) sa nepreukazuje“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 16 ods. 3 sa slová „tento nedostatky“ nahrádzajú slovami „nedostatky“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 19 ods. 1 sa slová „povinný je“ nahrádzajú slovami „je povinný“.

Ide o gramatickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 19 ods. 2 a v § 22 ods. 4 sa slová „zabezpečení plnení“ nahrádzajú slovami „zabezpečení plnenia“

Ide o gramatickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 22 ods. 5 sa slová „mlčanlivosť nie je“ nahrádzajú slovami „mlčanlivosť tým nie je“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 24 ods. 3 sa slová „digitálnej služieb“ nahrádzajú slovami „digitálnej služby“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 27 ods. 1 písm. d) sa slová „a ich vykonanie“ nahrádzajú slovami „a vykonanie opatrení“, v odseku 5 sa slová „možno povinnosť vykonať reaktívne opatrenie uložiť“ nahrádzajú slovami „možno uložiť povinnosť vykonať reaktívne opatrenie“ a v ods. 10 sa slová „kategórie tretieho stupňa“ nahrádzajú slovami „kategórie tretieho (III) stupňa“.

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 28 ods. 3 sa slová „ak aj dôvodné podozrenia“ nahrádzajú slovami „ak je dôvodné podozrenie“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

V čl. I § 34 ods. 5 sa slová „zapíše službu“ nahrádzajú slovami „zaradí službu“.

Ide o legislatívno-technickú úpravu. V zmysle predkladaného návrhu zákona úrad zaradí službu do zoznamu digitálnych služieb a jej poskytovateľa do registra poskytovateľov digitálnych služieb (čl. I § 21 ods. 2,3 a 4).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. II (3. bod)

V čl. II 3. bod § 4a ods.1 sa odkaz na poznámku pod čiarou 2d umiestňuje nad slovo „priestore“ a súčasne sa v § 4a odkazy „2d až 2h“ označujú ako odkazy „2a až 2e“.

V súvislosti s tým sa vykoná preznačenie poznámok pod čiarou k týmto odkazom, ako aj úvodnej vety k poznámkam pod čiarou.

Ide o legislatívno-technickú úpravu, ktorou sa upravuje správne poradie poznámok pod čiarou (v súčasnom znení zákona o Vojenskom spravodajstve sa odkazy na poznámky pod čiarou 2a až 2c nenachádzajú).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. II (3. bod)

V čl. II 3. bod § 4a ods. 3 sa slovo „zinformácie“ nahrádza slovom „informácie“ a v odseku 4 sa slová „má centrum priamy prístup v elektronickej podobe v reálnom čase v plnom rozsahu“ nahrádzajú slovami „má centrum priamy prístup v elektronickej podobe, v reálnom čase a v plnom rozsahu“ .

Ide o legislatívno-technickú úpravu, ktorou sa precizuje navrhované ustanovenie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. IV (1. bod)

V čl. IV 1. bod sa slová „ods. 2 sa“ nahrádzajú slovami „sa odsek 2“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. VII

V čl. VII sa pred 1. bod vkladajú nové body 1 a 2, ktoré znejú:

„1. V § 24 ods. 2 písm. d) sa na konci slovo „alebo“ nahrádza čiarkou.

2. V § 24 ods. 2 písm. e) sa na konci vypúšťa bodka a pripája sa slovo „alebo“.“.

Ostatné body sa primerane prečíslujú.

Ide o legislatívno-technickú úpravu vykonanú v súvislosti s navrhovanou zmenou v čl. VII  1. bod predkladaného návrhu zákona (doplnenie nového písmena f) v § 24 ods. 2).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. VII (1. bod)

V čl. VII 1. bod § 24 ods. 2 sa slová „na bezpečnostný na pohovor“ nahrádzajú slovami „na bezpečnostný pohovor“.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. VII sa vypúšťa šiesty až deviaty bod.

Novelizačné body upravujú postavenie riaditeľa Národného bezpečnostného úradu. V rámci navrhovanej úpravy sa zo súčasného znenia zákona navrhuje vypustenie úpravy týkajúcej sa nezlučiteľnosti funkcie riaditeľa úradu, úpravy týkajúcej sa dĺžky dovolenky a určenia funkčného platu za čas dovolenky, ako aj vypustenie § 71 ods. 12, ktorým sa odkazovalo na príslušné ustanovenia zákona o štátnej službe a Zákonníka práce vzťahujúce sa na výkon funkcie riaditeľa Národného bezpečnostného úradu (napr. na jeho práva a povinnosti pri výkone funkcie, vyslanie, náhradu škody). Rovnako čl. VII 9. bod, ktorým sa navrhuje nové znenie § 71a, bola zo zákona vypustená úprava týkajúca sa platu riaditeľa Národného bezpečnostného úradu. Uvedená úprava však predstavuje nesystémové riešenie a rovnako nie je súvisiacou úpravou v oblasti problematiky, ktorú predložený návrh zákona rieši. Jedným zákonom je možné priamo novelizovať viac zákonov len vtedy, ak je novelizácia týchto zákonov vzájomne obsahovo súvisiaca, čo v tomto prípade odporuje uvedenej zásade.

Ústavnoprávny výbor Národnej rady Slovenskej republiky

**Gestorský výbor odporúča schváliť**

1. K čl. VII (9. bod)

V čl. VII 9. bod sa slová „V § 71a“ nahrádzajú slovami „§ 71a“.

Ide o legislatívno-technickú úpravu.

Výbor Národnej rady Slovenskej republiky pre obranu a bezpečnosť

**Gestorský výbor odporúča neschváliť**

1. K čl. VIII (3. bod)

V čl. VIII 3. bod sa slová „písmeno c)“ nahrádzajú slovami „písm. c)“ a slovo „sa“ pred slovami „nahrádzajú slovami“ sa vypúšťa.

Ide o legislatívno-technickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. IX (1. a 2. bod návrhu)

V čl. IX 1. bod § 8 ods. 3 sa odkaz na poznámku pod čiarou „46d)“ vrátane poznámky pod čiarou označuje ako odkaz „15a)“ a v 2. bode § 63 ods. 17 sa odkaz na poznámku pod čiarou „46d)“ označuje ako odkaz „15a)“.

V súvislosti s tým sa vykoná preznačenie v čl. IX 1. bod, v úvodnej vete k tejto poznámke pod čiarou.

Ide o legislatívno-technickú úpravu, ktorou sa upravuje správne poradie poznámok pod čiarou. Odkaz na poznámku pod čiarou 15) sa nachádza v § 8 ods. 2 a odkaz na poznámku pod čiarou 16) sa nachádza v § 6 ods. 2 písm. e) resp. v § 9 ods. 3 zákona o elektronických komunikáciách.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. XI

V čl. XI sa slová „1. marca“ nahrádzajú slovami „1. apríla“ a slovo „ustanovenia“ sa vypúšťa .

Ide o legislatívno-technickú úpravu, ktorou sa precizuje navrhované ustanovenie. Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a  lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 32, 34 až 36** hlasovať spoločne, a tieto  **schváliť.**

O bode **33** hlasovať samostatne, a tento **neschváliť**

**IV.**

Gestorský výbor na základe stanovísk výborov k vládnemu návrhu zákona o kybernetickej bezpečnosti a o zmene a doplnení niektorých zákonov **(tlač 763)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

Gestorský výbor určil spoločného spravodajcu výborov **Petra ŠUCU** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona o kybernetickej bezpečnosti a o zmene a doplnení niektorých zákonov **(tlač 763)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosťč**. 110** na svojej **42**.schôdzi**.**

V Bratislave 30. januára 2018

**Anton HRNKO v. r.**

predseda výboru